Åbent brev vedr. hjælp til dit arbejde med at genvinde  
socialdemokratiske storbyvælgere!  
Kære Ida Auken!  
  
Refererende til artikel i Politiken d. 8. d. m. skal jeg herved  
tilbyde dig hjælp i dit arbejde med at genvinde storbyvælgere til  
Socialdemokratiet.  
Opskriften er enkel: Socialdemokratiet skal lægge størst mulig afstand  
til PARADIGMESKIFTET!  
Velinformerede vælgere har for længst gennemskuet paradigmeskiftets  
umenneskelige følger for ulykkelige og forfulgte medborgere af  
forskellige forrykte diktatorer rundt omkring i verden!  
  
En afledt følge af paradigmeskiftet er, at 5 små helt uskyldige danske  
børn stadig sidder i den umenneskelige fangelejr Al-Rojs i Syrien – nu  
på 3. eller 4. år.  
  
Et demokrati skal kendes på, hvordan man behandler de svageste borgere!!  
Dette er for længst anerkendt af FN og fint beskrevet i FNs  
menneskerettigheds konvention.  
  
Vi er mange som ALDRIG vil glemme, hvordan Socialdemokratiet og mange  
borgerlige politikere har behandlet de 5 tilbageværende børn i Syrien  
– de svageste af de svageste danske børn. Så længe torturen mod dem  
fortsætter,  
får Socialdemokratiet ikke sine tabte storbyvælgere igen  
  
Kære Pia Auken: Ved at kæmpe for disse børns rettigheder, vil også  
storbyvælgerne begynde at genvinde sympati for Socialdemokratiet!  
  
Johannes Pedersen, med i Bedsteforældre for Asyls arbejdsgruppe: ”Alle  
danske børn og deres mødre skal hjem fra Syrien NU!”